(দিনাজপুর২৪.কম) জনপ্রিয় সংগীতশিল্পী নির্ঝর দীর্ঘদিন পর নতুন মিউজিক ভিডিও নিয়ে শ্রোতা-দর্শকদের সামনে হাজির হচ্ছেন। সম্প্রতি এ মিউজিক ভিডিওটির শুটিং শেষ হয়েছে। প্রায় তিন বছর আগে প্রকাশ পেয়েছিল নির্ঝরের সর্বশেষ এলবাম ‘স্বপ্নমুখী’। সেই এলবামে ইমরানের সঙ্গে গাওয়া তার ‘আরাধনা’ গানটি ভাল জনপ্রিয়তা পায়। গানটির মিউজিক ভিডিও দর্শকনন্দিত হয়। এবার ইমরানের সঙ্গে নির্ঝরের গাওয়ার সেই এলবামের ‘ভালোবেসে’ শিরোনামে একটি গানের ভিডিওর কাজ সম্পন্ন হলো। আজই গানটি নির্ঝরের ফেসবুক ফ্যানপেজ ও ইউটিউবে প্রকাশ করা হবে। তারপরই বিভিন্ন টিভি চ্যানেলে এর প্রচার শুরু হবে। ‘ভালোবেসে’ শিরোনামের এ গানটিতে মডেল হয়েছেন হয়েছেন অরণ্য পাশা ও জারিন জারা খান। ভিডিওটির নির্মাণ করেছেন এন আই নূর। এ বিষয়ে নির্ঝর বলেন, এ গানটি অডিওতে বেশ প্রশংসিত ছিল। এবার অনেক দিন পর হলেও এর ভিডিও তৈরি হলো। আশা করছি গানটির ভিডিওটি ভাল লাগবে সবার।(ডেস্ক)